Nummer 146 A guid Scots Tung in yer heid’s nae guid if yer mooth’s ower blate tae yaise it! 





© Scots Tong werrins 


Wels the 


jan 2006 





Scots 





Eydently 


0131-665-5440 


A Guid New, Year 


Campaignin 


Uphaud 





A Guid New Year tae yin an aw 
ani waleome tae 2006! 
jings! jJuist anither 94 year o 
the twinty-first century left. 


A Guid New Year tae ane an aw, 
An mony may ye see! 
An durin aw the years tae come, 


O happy may ye be! 


An may ye ne’er hae cause tae murn, 
Tae sigh or shed a tear! 
Tae ane an aw, baith great an sma, 


A hertie, Guid New Year! 


2005 Gaun Oot Wi a Bang! 


I the hinnerend o 2005, there wis an 

innin gien tae twa three ongaun projecks 
ettlin tae forder the cause o the Scots lan- 
guage an ither aspects o oor kintrae’s culture. 
On St Andrae’s Day the Literature Forum for 
Scotland pit forrit a petition tae the Scots 
pairlament wi mair nor fifteen hunder signa- 
tures on it cryin for a compulsory meisure o 
Scottish literature, an the Scottish languages, 
alang wi Scottish history intae the curricu- 
lum. This cry for a wee bit o compulsion for 
Scottish cultural subjects in the curriculum 
shuid shuirly faw in wi Jack McConnell's ain 
consaits that cultural considerations shuid be 
at the hert o government an that ilka depairt- 
ment shuid big the airts an culture intae thair 
decision makin. Coorse, we aw ken whit the 
ootcome is gaun tae be. Oor politicians is 
gaun tae sympathise an agree wi the petition- 
ers but theyll pynt oot an aw that the best 
they can dae is advise cause the Scottish 
Curriculum isnae prescriptive. No prescrip- 
tive? Whit a joke! The teachin o the English 
language haes been compulsory in aw Scot- 
tish schuils for 133 years! Ay, itll no be a 
non-prescriptive curriculum that’ll dae the 
skaith tae the education o oor Scottish bairns 

but mair like a want o political will bi politi- 
cians that’s feart tae pit actions whaur thair 
mooths is. 

The Kirk o Scotland haes raicently taen steps 
tae forder the yiss o Scots in kirk services bi 
settin up a curn athin the Kirk’s Worship an 
Doctrine Comatee tae fetch oot language 
packs tae help meinisters that wants tae yaise 
Scots in thair sermons an prayers. A Kirk 
forspeaker said that the Kirk needit tae be 
clear that it wis speakin tae aw the airts o 
Scotland an no juist tae the ae social cless an 
that mair yiss 0 Scots in the Kirk wad help 
tae brak doon the association o the language 
wi the lower social groups. He said an aw 
that the Kirk wad hiv tae be able tae speak 
tae this pairt o the population that yaises 
Scots. 

A campaign tae gie the Scots language an 
culture community the richt tae yaise a SCO 
domain on the internet wis launched juist 
afore St Andrae’s Day. See the neist column 
for mair particlars an for weys tae uphaud an 
forder this campaign. 

The stert o December seen the launch o 
BooksfromScotland.com, an e-mercat wab- 
steid sellin aw kin kind o Scottish interest 
buiks an is a shop windae for the buiks sector 
in Scotland howpin tae sell aroond 10,000 
titles. The wabsteid is operated on behauf o 
Scottish publishers bi the limited company, 
BooksfromScotland.com, wi the Scottish 
Publishers Associe (SPA) haudin the feck o 
the shares. The Scottish Airts Cooncil pit up 
the siller tae get the wabsteid up an rinnin. 
The wabsteid ettles tae growe ayont a simple 
e-mercat wabsteid intae yin that’s a foont o 
wittins aboot buiks bi region, bi subjeck 
maitter, bi genre, as weel as airticles, wittins, 
reviews an a guid sicht mair forbye. 

Whit wey dae they want a .SCO? 

Cause the Scots language an culture is a com- 
munity that they believe shuid be identified 
wi its ain domain on the internet. Unner 
a .SCO domain thae organisations, compa- 
nies an fowk that expresses thirsels in the 
Scots language an/or ettles tae forder Scots 
culture will be able tae be registered an will 
be easy tae recognise on the wab. 

Can languages an cultures hae do- 
mains? 

Syne cooperatives (.coop), the aero industry 
(.aero), museums (.museum) an the Catalan 
language an culture (.cat) hiv aw been recog- 
nised as communities wi thair ain domain on 
the internet, then the Scots language an cul- 
ture shuid hae a gey strang foond for 
haein .SCO as a domain. 

Wha’s ahint the campaign for .SCO? 
The nem o the associe that’s speirin for SCO 
is cried dotSCO. They’re cryin on aw indi- 
viduals, curns, organisations an companies 
that wants tae threap thair uphaud for this 
projeck tae jyne thaim. They want tae shaw 
uphaud for the Scots linguistic an cultural 
communities aroond the yird online. They 
believe that uphaud can be in-gaithered frae 
athort civic Scotland an frae throu-oot the 
Scots Diaspora. They’re foondin thair organi- 
sation on the successfu puntCAT campaign 


for the Catalan language an_ culture 
www.puntcat.org. 
Wha can jyne dotSCO? 


Thae organisations that warks tae forder the 
Scots language an culture can speir tae jyne 
bi writin tae the interim cooncil o dotSCO, 
particlars can be fund at www.dotsco.org. 
Maimbership o dotSCO is subjeck tae the 
approval o the interim cooncil o the associe. 
Maimbership is apen tae individuals an or- 
ganisations that warks tae encourage an for- 
der the Scots language an culture. Political 
pairties an public admeinistrations cannae be 
maimbers o the associe. 

Whit daes dotSCO want the noo? 
dotSCO is leukin the noo for maimbers an 
uphauders. They’re leukin for uphauders o 
the Scots language an culture frae athin an 
furth o Scotland. The Scots language an cul- 
ture haes influence athort the yird an they 
howp thair maimbership will reflleck this in 
time. They howp awbody will tak time tae 
consider jynin the campaign an the organisa- 
tion. They howp that fowk will jyne wi thaim 
in takin this campaign forrit an help tae gie 
the Scots language its richtfu place in the 
Warld......wide wab. www.dotsco.org 


Laviut - Liet Ynternasjonaal Nae Smokin Act 


HE fowerth European sang contest for 

minority languages, Liet International, 1s 
tae be hostit bi the city o Ostersund in Swed- 
ish SAmiland on the 14t o October 2006 un- 
ner the name o Lavlut - Liet International. 
The first three Liet International competitions 
aw taen place in the Frisian capital o Ljou- 
wert but chyngin the festival tae the north o 
Europe maks guid sense cause it wis the 
Sami that won Liet thae lest twa year wi 
Sami singer Niko 
Valkeapaéa frae Kauto- 
keino beirin the gree in 
the lest competition. 
In Sweden, Lavlut - 
Liet International will 
be rin bi organisations 
frae the Finnish an§ 
Sami minorities. The 
Swedish brainch o 
EBLUL, Sweblul, taen 
owerance for haudin the 
festival in Sweden an 
organises the hail ongaun. In this ongaun, it 
haes uphaud frae the city o Ostersund, the 
province o Jaémtland as weel as the Sami 
Pairlament. The festival will tak place in the 
Storsj6teater in Ostersund. 
Minorities or bands that wants tae tak pairt in 
Lavlut - Liet International shuid send thair 
entries tae Sweblul for the tent o Birger 





Winsa, Rapsodivaégen 48, 142 41 Skogas, 
Sweden, 

e-mail:- liet-lavlut.international @ spray.se 
Ither sib wabsteids is:- 

www.liet.nl www.omropfryslan.nl 
www.transjoik.com 

The abuin wittins is taen frae a report bi 
Onno P Falkena in Eurolang. 

It’s sic a dizzie that Scots language airtists 
hisnae kicked a ba in Liet at aw tae gie the 
likes o Gwenno an the 
ithers a rin for thair 
® siller up tae noo. Is the 
| Scots commonty no 
j guid eneuch tae com- 
pete wi Cornwall an 
ither wee minority lan- 
guage cultures? 

Shuid the Scots Execu- 
tive, the Cross Pairty 
Group, the Scots lan- 
guage muvement, the 


eRe ET ee Rl EE EAE Scottish Airts Cooncil, 


the Scottish pairt o the British EBLUL co- 
matee an the sindry music an performin airts 
associes no be gettin thair heids thegither noo 
tae see hou oor culture an language can be 
representit at Liet ilka year? Shuid the Execu- 
tive an the Edinburgh City Cooncil alang wi 
oor ain TV companies no be ettlin tae bring 
sic a kenspeckle festival tae the Capital? 


‘Viking Place Names of East Lothian” 


Bi lain M M Johnstone 

WBODIE belangin the Lothians that, in 

oniewey, cleiks wi the sound and the 
history cairried bi the nems pit on ti the 
places roun about thaim, shoud hae a luik at 
this buik. But on tap o that, this is an impor- 
tant wark for students o the Scots Leid. 
Place Nems ir a key pairt o Language; an in 
Scotland thay, as wi our Scots Tung, hae lang 
been the tairget o poleitical manipulation. 
Fykie facts hae been gien a bit shougle or 
birl. Maist patent o yon is the attribution o 
awthing that’s no Brythonic or Gaelic ti An- 
glo-Saxon. We shoud aw warm ti Stevenson 
[RLS] flytin at his brither in 1894: “Get the 
Anglo-Saxon heresy out of your head....”. An 
nou, we hae ti thank Iain Johnstone for pittin 
a C2Ist sklent on ti that wi his acronym 
ASH. An we aw ken whaur ash/aise belangs! 
In his buikie, Johnstone airgues that the An- 
gles (the Saxons never got here) left a gey 
smaw merk on the Lothians and the South o 
Scotland. He pynts ti the want o archaeologi- 
cal evidence o widespreid Anglian settle- 
ment, alang wi the total absence o Anglic 
holy places or the stamp o thair God’s nems 
ower the landscape. As weil, some modren 
historical thinking quaistens the reality o an 
Anglian kinrick streitchin frae Humber ti 
Forth. Sae whaur did aw thae Germanic/ 
Teutonic/Gothic-ruited place nems_ skailed 
across Scotland cam frae? Johnstone fins the 
gedderin evidence pynts ti the chaunel as be- 
in Auld Norse raither nor Old English - an 
this evidence pynts faur mair ti Viking/Wast 
Skandinavian nor ti Danish. 
Agane, as wi the Place Nems sae wi the Lan- 


A review bi Reid Moffat 
guage - gin the hail consait o Anglian domi- 
nance stauns a thing shougly, sae the ruits o 
the leid at cam ti be cryed Scots stauns ti be 
expiscatit ower agane. Here, Johnstone sterts 
ti dae juist that. An the affcome o his deleib- 
erations neibor the Place Nem anes: Auld 
Norse - faur mair patent nor onie o our ASH- 
smoured dictionars awn. 

Readers wi weil-thoumed dictionars and/or 
an ontrest in place nems micht hae learnt 
afore o the Norse provenance o Fell an Firth, 
an mibbe a hantle wirds sic as kirk, lug, 
swither, graith, dreich, flittin, bing, lowp an 
reik. Efter giein this buik a guid sicht, the 
same readers wul hae a faur braider kennin o 
the key place belangin Auld Norse in the 
founds o the Scots Tung. For thaim whase ain 
middenheid is the subject o Johnstone’s 
study, this deasil jant frae Whittinghame aw 
the wey roun an back ti neiborin Ninewar 
shoud plenish pleisur an insichts baith. 

ASH maun be mair entrenched than in Ste- 
venson’s time an Johnstone disna cairrie 
monie illusions anent the gargantuan job 
afore him in shiftin Language an Place Nem 
scholars aff thair bien behouchies. But he 
hauds yokit for the chauve. Guid fordir til 
him, an A’m shair thare wul be monie lyke 
me luikin forrit ti his projectit “Place Names 
of Scotland”. 


“Viking Place Names of East Lothian” 
ISBN 0-9544992-2-0 

furthset bi Tarmagan Press, 3 Piershill Place, 
Edinburgh, EH8 7EH 

Price £9.99 


HE Smokin, Health an Social Care 

(Scotland) Act 2005 - Pairt I, Smokin, 
Prohibition an Control that wis passed bi 
the Scots Pairlament airlier the auld year, 
comes intae force on Ist Mairch 2006. The 
abuin Act daurs smokin o ony kind in aw 
enclosed public spaces an hauds the operators 
O sic spaces responsible for makin shuir the 
public is telt that they’re no alloued tae 
smoke on thae premises. 

Tae help oot, Scots Tung can fend laminatit 
A4 Scots language Nae Smokin signs tae 
ony o the public areas that comes athin the 
owerance o the abuin Act, for £1.25 each 
includin p&p. Electronic pdf copies can be 
sent free bi e-mail an aw, if speirt for, sae 
that operators can prent thair ain copies. 

Scots Tung kens fine frae its ain experience 
wi its Scots language Christmas caird posters 
that Scots language signs grips the een o 
fowk faur better nor English language yins 
daes an is mair effective cause it’s no whit 
fowk is expectin tae see an when they dae see 
yin, it feels juist like bumpin intae an auld 
freend. It’s mair liker tae be gien a freendly 
reception nor yin that’s prentit in English wi 
thon yin bein regairdit bi mony fowk as the 
language o colonial authority an yin that’s 
mair liker tae be cockit a defiant snook at. 
Ony enquiries can be speirt tae the Scots 
Tung wabsteid or tae rfairnie @ btinternet.com 
or bi phonin tae 0131-665-5440 


Makar’s Neuk 


Bless Oor Hoose 


Bless this hoose, O Gweed we bid. 
Mak her saaf aa us tae hid. 

Tak tent fowr waas haud guid an stoot, 
Keppin wint an tribbles oot. 

Mak shair her reef an lums stye braw, 
Syne proteckin ane an aa. 

Bless frint door sae she wull be, 
Ayewyes apen tae luve frae Thee. 


Bless thon windaes clair an bricht, 
Lattin by Yer Hivvenlly licht. 

Gaird ... ingle ... cheers ... roon, 

Far reek .... taks gweed-wirds abune. 
Bless the fowks we bide amang, 

An kep us aa frae daen wrang. 

Tak tent 0 us sae we micht be, 

Guid eneugh tae bide wi Thee. 

An, bless us ane day we micht ludge, 
lvverlastin .... oor guid Gweed wi Ye. 


Owerset frae Helen Taylor's 
“Bless This House’, bi John Henderson 





